Raġel jaqa' minn fuq is-sellum u jweġġa' gravi Raġel ta' 41 sena li jgħix il-Gudja, għal xi s-7:15 a.m, kellu jittieħed l-Isptar Mater Dei għax weġġa' fi Triq il-Palazz l-Aħmar, Santa Venera. Mill-investigazzjonijiet preliminari li saru rriżulta li l-vittma waqa' minn fuq sellum waqt li kien qed jagħmel xi xogħol f'sit ta' kostruzzjoni fl-imsemmija triq. Aktar tard, hu ġie ċċertifikat li sofra ġrieħi gravi. L-investigazzjonijiet tal-Pulizija tad-Distrett dwar dan il-każ għadhom għaddejjin.